3. การประกอบธุรกิจของแต่ละสายผลิตภัณฑ์

3.1 สายธุรกิจรถยนต์และบริการทางการเงิน

(ก) ลักษณะของผลิตภัณฑ์และบริการ

เป็นตัวแทนจำหน่ายรถยนต์ประเภทต่าง ๆ พร้อมศูนย์บริการมาตรฐาน และดำเนินธุรกิจจำหน่าย รถยนต์ใช้แล้ว นอกจากนี้ยังมีธุรกิจด้านการรับฝากขายรถยนต์ทั้งรถใหม่และรถยนต์ใช้แล้ว บริการสินเชื่อเช่าซื้อ บริการรถเช่า ตลอดจนถึงบริการประกันวินาศภัย โดยมีผลิตภัณฑ์และบริการที่ดำเนินการประกอบด้วย

+--------+-------------------------------------+--------------------+---+
|        | ผลิตภัณฑ์/บริการ                        | บริษัท               |   |
+--------+-------------------------------------+--------------------+---+
|        | รถยนต์มาสด้า, มิตชูบิชิ, ซูซูกิ, ฟอร์ด        | บจ. พรีเมียร์มอเตอร์   |   |
+--------+-------------------------------------+--------------------+---+
|        | บริการรับฝากขายรถ, และขายรถยนต์ใช้แล้ว   | บจ. พรีเมียร์มอเตอร์   |   |
+--------+-------------------------------------+--------------------+---+
|        | ศูนย์บริการรถยนต์ “พรีเมียร์มอเตอร์เวอร์ค”   | บจ. พรีเมียร์มอเตอร์   |   |
+--------+-------------------------------------+--------------------+---+
|        | รถยนต์ฟอร์ด “ออโต้เน็ตเวอร์ค”            | บจ. ศูนย์พรีเมียร์สุขุมวิท |   |
+--------+-------------------------------------+--------------------+---+
|        | บริการสินเชื่อเช่าซื้อรถยนต์, รถจักรยานยนต์ , | บจ. พรีเมียร์แคปปิตอล, |   |
|        |                                     |                    |   |
|        | ลิสซิ่งเครื่องจักร และบริหารสัญญาเช่าซื้อ      | บจ. พรีเมียร์แคปปิตอล  |   |
|        |                                     | (2000),            |   |
|        |                                     |                    |   |
|        |                                     | บจ. โกลเบิลลิสซิ่ง     |   |
+--------+-------------------------------------+--------------------+---+
|        | บริการรถเช่า                          | บจ.                |   |
|        |                                     | พรีเมียร์อินเตอร์ลิซซิ่ง   |   |
+--------+-------------------------------------+--------------------+---+
|        | บริการเป็นนายหน้าประกันวินาศภัย           | บจ.                |   |
|        |                                     | พรีเมียร์โบรคเคอร์เรจ  |   |
+--------+-------------------------------------+--------------------+---+
|        | บริการจัดการและจัดเก็บผลประโยชน์ทรัพย์สิน   | บจ.                |   |
|        |                                     | พรีเมียร์แอลเอ็มเอส    |   |
+--------+-------------------------------------+--------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

มีศูนย์การจำหน่ายและศูนย์บริการที่ได้มาตรฐานครอบคลุมทั่วประเทศ รวมทั้งสินค้ามีหลายประเภท
หลายยี่ห้อ สามารถรองรับลูกค้าได้ทุกระดับ อีกทั้งได้รับการเกื้อหนุนจากธุรกิจในกลุ่มบริษัท
พรีเมียร์อย่างครบวงจร ได้แก่ บริการสินเชื่อเช่าซื้อ บริการรถเช่า
ตลอดจนถึงบริการประกันวินาศภัย

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ใช้กลยุทธ์ในด้านความมีชื่อเสียงและความเป็นที่ยอมรับของสินค้าและบริการที่นำมาบริการแก่ลูกค้า
  มุ่งเน้นด้านคุณภาพและประสิทธิภาพในการบริการเป็นสำคัญ โดยในการให้บริการเช่าซื้อรถยนต์
  จะเน้นเฉพาะรถยนต์นั่งส่วนบุคคลและรถยนต์บรรทุกขนาด 1 ตัน และในด้านบริการรถเช่า
  จะเน้นการให้บริการรถเช่าระยะยาวเป็นหลัก

-   ลักษณะลูกค้าและกลุ่มลูกค้าเป้าหมาย

  จำหน่ายและให้บริการแก่ลูกค้าทั่วไป เป็นผู้บริโภคประเภทบุคคลธรรมดา และผู้ประกอบการ
  ที่เป็นนิติบุคคล มีทั้งภาคเอกชน รัฐวิสาหกิจ รวมทั้งลูกค้าในกลุ่มบริษัทพรีเมียร์

-   การจำหน่ายและช่องทางการจำหน่าย

  จำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศและอยู่ระหว่างการดำเนินการ
  จัดตั้งระบบพาณิชย์อิเล็กทรอนิกส์ (e-Commerce)
  เพื่อเพิ่มช่องทางและโอกาสในการจำหน่ายสินค้าและบริการให้มากขึ้น

  2) สภาพการแข่งขันภายในอุตสาหกรรม

แม้ว่าตลาดรถยนต์ในปี 2545 จะเติบโตอย่างต่อเนื่องจากปีที่ผ่านมา แต่สภาพการแข่งขัน
ในตลาดรถยนต์ยังมีอยู่ค่อนข้างสูง จากการส่งเสริมการขายจากค่ายรถยนต์ การบริการหลังการขาย
รวมทั้งการผลิตและการนำเข้ารถยนต์รุ่นใหม่ ๆ เข้าสู่ตลาดรถยนต์ไทย อย่างไรก็ดี เนื่องจากบริษัท
มีส่วนแบ่งการตลาดไม่มาก บริษัทจึงได้จัดกิจกรรมส่งเสริมการขายอย่างต่อเนื่อง
พร้อมกับพัฒนาคุณภาพงานบริการหลังการขาย เพื่อรักษาลูกค้าเดิมและเพิ่มส่วนแบ่งการตลาด
ทำให้ได้รับผลกระทบจากการแข่งขันน้อยกว่าที่คาดไว้ นอกจากนี้
บริษัทยังมีข้อได้เปรียบจากภาวะปัจจุบัน สาเหตุจากผู้ผลิตและผู้นำเข้ารถยนต์หา คู่ค้า (Dealers)
ที่มีศักยภาพและเสถียรภาพทางการเงินได้น้อยลง
ทำให้โอกาสของคู่แข่งรายใหม่ที่จะเข้าสู่ธุรกิจนี้ยังมีไม่มาก

สำหรับด้านการให้บริการสินเชื่อและลิสซิ่ง มีการแข่งขันที่รุนแรงขึ้นจากปัจจัยอัตราดอกเบี้ยต่ำ
และสภาพคล่องในตลาดการเงินที่มีค่อนข้างสูง
ทำให้บริษัทที่มีสถาบันการเงินหรือบริษัทรถยนต์ต่างประเทศให้การสนับสนุนทางการเงินมีความได้เปรียบทางการแข่งขัน
และจากการที่ผู้ประกอบการลดดอกเบี้ยและเงินดาวน์ รวมทั้งเพิ่ม warranty และบริการต่าง ๆ
ทำให้ตลาดรถยนต์โตขึ้นพอสมควร เป็นผลให้ธุรกิจนี้คงเป็นที่น่าสนใจสำหรับบริษัทต่าง ๆ
ไม่ว่าจะเป็นผู้ประกอบรถยนต์ ตัวแทนจำหน่าย หรือผู้ให้บริการทางการเงิน

(ค) การจัดหาผลิตภัณฑ์หรือบริการ

  ในด้านการจัดจำหน่ายรถยนต์ บริษัทได้ศึกษาความต้องการของตลาดและความเป็นไปได้ของ
  รถยนต์ที่ผลิตทั้งในและต่างประเทศ และดำเนินการเป็นตัวแทนจำหน่าย ดังนี้

  ------------------- ---------- ---------------------- --------- -------------------
  เขตการจำหน่าย        รถยนต์ยี่ห้อ   ผู้จัดจำหน่าย              อายุสัญญา   เงื่อนไขสัญญา

  เชียงใหม่ ลำปาง       มิตซูบิชิ      บจ.เอ็มเอ็มซี สิทธิผล       ตั้งแต่ปี     สัญญาปีต่อปี
                                                        2530      

  ชลบุรี, สุราษฎร์ธานี     มาสด้า      บจ.มาสด้าเซลส์           ตั้งแต่ปี     จนกว่าจะมีการบอกเลิก
  และกรุงเทพฯ                     (ประเทศไทย)            2541      

  สุราษฎร์ธานี           ซูซูกิ        บจ.สยามอินเตอร์เนชั่นแนล   ตั้งแต่ปี     จนกว่าจะมีการบอกเลิก
                                 คอร์ปอเรชั่น              2533      

  เชียงใหม่, นนทบุรี      ฟอร์ด       บจ.ฟอร์ดเซลส์            ตั้งแต่ปี     สัญญาปีต่อปี
  และกรุงเทพฯ                     (ประเทศไทย)            2541      
  ------------------- ---------- ---------------------- --------- -------------------

  บริษัทผู้จัดจำหน่ายต่าง ๆ
  เป็นคู่ค้าที่มีการติดต่อทางการค้าเป็นอย่างดีมานานแต่ไม่มีความสัมพันธ์กัน
  ผลกระทบหากสูญเสียผู้จำหน่ายรายใด
  จะทำให้รายได้ของบริษัทส่วนที่ได้รับจากการจำหน่ายในเขตการจำหน่ายนั้นขาดหายไป
  ซึ่งบริษัทจะต้องจัดหารถยนต์ยี่ห้อใหม่หรือสินค้าใหม่มาทดแทนในเขตการจำหน่ายเดิม

ในด้านธุรกิจรับฝากขายรถยนต์
จะรับฝากขายทั้งรถใหม่และรถใช้แล้วโดยมุ่งเน้นที่จะเสริมธุรกิจของกลุ่มบริษัทพรีเมียร์เป็นหลักเช่นกัน
นอกจากนี้ยังมีศูนย์จำหน่ายรถยนต์ใช้แล้วที่เรียกว่า “พรีเมียร์ ออโต้ ทาวน์”
โดยมีเครือข่ายการจัดจำหน่ายในจังหวัดเชียงใหม่ ลำปาง ชลบุรี สุราษฎร์ธานี

ธุรกิจเช่าซื้อรถยนต์ จะเน้นรถใช้แล้ว ทั้งรถยนต์นั่งส่วนบุคคลและรถบรรทุกขนาด 1 ตัน (pick
up)
โดยรับจัดสัญญาเช่าซื้อจากศูนย์จัดจำหน่ายของพรีเมียร์และตัวแทนจำหน่ายรถยนต์หรือเต๊นท์รถยนต์อื่น
ๆ ซึ่งบริษัทให้บริการโดยผ่านศูนย์บริการหลัก 3 แห่ง คือ กรุงเทพฯ เชียงใหม่ และสุราษฎร์ธานี
ครอบคลุมพื้นที่บริการทั่วราชอาณาจักร

ธุรกิจรถเช่า จะให้บริการการเช่ารถยนต์นั่ง รถตู้ และรถบรรทุกขนาด 1 ตัน (pick up) ใหม่
โดยมีระยะเวลาการเช่า 3-5 ปี แก่บริษัทและองค์กรต่าง ๆ ทั้งภาคเอกชนและรัฐวิสาหกิจ
การให้บริการบางครั้งก็ต้องประมูลแข่งกับผู้ประกอบการรายอื่น
จากการที่บริษัทมีความสัมพันธ์ที่ดีกับผู้ประกอบรถยนต์และตัวแทนจำหน่ายรถยนต์หลายแห่ง
รวมทั้งได้รับการสนับสนุนจากสถาบันการเงิน ทำให้บริษัทสามารถเสนอราคาที่สามารถแข่งขันได้
เสริมจุดแข็งของบริษัทที่มีประสบการณ์ที่ยาวนานและมีบริการที่ดี
เป็นเหตุให้ได้รับความไว้วางใจจากลูกค้าต่างๆ

ธุรกิจนายหน้าประกันวินาศภัย บริษัทมีฐานลูกค้า/คู่ค้าบริษัทในกลุ่มบริษัทพรีเมียร์ และลูกค้า ภายนอก
โดยจะขยายตลาดให้มากขึ้นโดยการทำ cross sellings และเพิ่มรูปแบบผลิตภัณฑ์ใหม่ ๆ
ถึงแม้ว่าการแข่งขันจะมีมากขึ้น แต่บริษัทก็ยังได้รับบริการที่ดีจากบริษัทประกันภัยซึ่งเป็นคู่ค้า
เนื่องจากสายสัมพันธ์อันดีตลอดมา

ธุรกิจบริการจัดการและจัดเก็บผลประโยชน์ทรัพย์สิน ได้ให้บริการสถาบันการเงินต่าง ๆ
ซึ่งผลงานที่ผ่านมาสามารถสร้างความเชื่อมั่นให้ลูกค้าในอนาคตได้เป็นอย่างดี

3.2 สายธุรกิจสินค้าอุปโภคบริโภค

(ก) ลักษณะของผลิตภัณฑ์และบริการ

 สินค้าที่ดำเนินการผลิตและจำหน่ายโดยบริษัท ประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | จำหน่ายผลิตภัณฑ์ขนมขบเคี้ยว อาหาร         | บจ. พรีเมียร์มาร์เก็ตติ้ง      |
|      |                                     |                         |
|      | และเครื่องใช้ไฟฟ้า                      |                         |
+------+-------------------------------------+-------------------------+
|      | ผลิตเนื้อปลาบดแช่แข็ง (ซูริมิ), อาหารแช่แข็ง  | บจ. พรีเมียร์ โฟรเซ่นโพรดักส์ |
+------+-------------------------------------+-------------------------+
|      | ผลิตภัณฑ์ซอสมะเขือเทศและซอสพริก          | บจ. พรีเมียร์แคนนิ่งอินดัสตรี้   |
|      | “คิงส์คิทเช่น”                          |                         |
|      |                                     |                         |
|      | ผลิตภัณฑ์ปลาทูน่าบรรจุกระป๋องและถุงฟอล์ยด์    |                         |
|      |                                     |                         |
|      | ผลิตภัณฑ์ Pet Food                     |                         |
|      | บรรจุกระป๋องและถุงฟอล์ยด์                |                         |
+------+-------------------------------------+-------------------------+
|      | ผลิตอาหารกุ้งกุลาดำ                     | บจ. พรีเมียร์ฟีดส์           |
+------+-------------------------------------+-------------------------+
|      | ผลิตขนมขบเคี้ยว “ทาโร” “ทาโรฮีโร”       | บจ. พี.เอม.ฟูด            |
|      | “ทาโรเอ็กไซท์”                        |                         |
|      |                                     |                         |
|      | “ทาโรคริสปี้”                          |                         |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

ในด้านสินค้าอุปโภคบริโภค บริษัทเป็นผู้นำในการผลิต มีความชำนาญ และมีความพร้อมทั้งเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ออกเป็นรูปแบบต่าง ๆ ได้หลายรูปแบบ หลายชนิด หลายรสชาติ ตามความต้องการของผู้บริโภค

ส่วนด้านผลิตภัณฑ์เครื่องใช้ไฟฟ้า บริษัทมุ่งเน้นในด้านรูปแบบที่โดดเด่นของผลิตภัณฑ์ คุณภาพ ประโยชน์ใช้สอย ตลอดจนบริการหลังการขาย เพื่อให้สามารถแข่งขันได้ทั้งในประเทศและต่างประเทศ โดยมุ่งเน้นเป็นผู้นำเฉพาะด้าน เช่น สินค้าเครื่องทำความเย็น สินค้าเตาแก๊ส และเครื่องซักผ้า เป็นต้น

การรับรองมาตรฐานอุตสาหกรรม

มีสินค้าที่ได้รับการรับรองคุณภาพด้านการผลิต ประกอบด้วย

- บริษัท พรีเมียร์ โฟรเซ่น โพรดักส์ จำกัด ได้รับการรับรองการผลิตภายใต้ระบบ GMP (Good
Manufacturing Practice) จากองค์การอาหารและยา กระทรวงสาธารณสุข, HACCP
(Hazard Analysis Critical Control Point) จาก กรมประมง, เครื่องหมายฮาลาล
จากสำนักงานคณะกรรมการกลางอิสลามแห่งประเทศไทย และ HACCP สำหรับผลิตภัณฑ์เนื้อไก่
จากกรมปศุสัตว์ กระทรวงเกษตรฯ นอกจากนี้ บริษัทยังได้รับการรับรองมาตรฐาน ISO 9002
ในด้านกระบวนการผลิตด้วย

- บริษัท พี.เอม.ฟูด จำกัด ได้รับการรับรองการผลิตภายใต้ระบบ GMP (Good Manufacturing
Practice) จากองค์การอาหารและยา กระทรวงสาธารณสุข และ HACCP (Hazard Analysis
Critical Control Point) จาก กรมประมง, เครื่องหมายฮาลาล
จากสำนักงานคณะกรรมการกลาง อิสลามแห่งประเทศไทย นอกจากนี้
บริษัทยังได้ปรับปรุงกระบวนการผลิตและได้รับการรับรองมาตรฐาน ISO 9002 ด้วย

- บริษัท พรีเมียร์ แคนนิ่ง อินดัสตรี้ จำกัด ได้รับการรับรองการผลิตภายใต้ระบบ GMP (Good

Manufacturing Practice) จากองค์การอาหารและยา กระทรวงสาธารณสุข, HACCP
(Hazard Analysis Critical Control Point) จาก กรมประมง, EFSIS
จากประเทศอังกฤษ และเครื่องหมาย ฮาลาล
จากสำนักงานคณะกรรมการกลางอิสลามแห่งประเทศไทย รวมทั้งการรับรองมาตรฐาน ISO 9002
ในด้านกระบวนการผลิต ปัจจุบันบริษัทได้รับคัดเลือกให้เป็น Company Model สำหรับระบบ TQM
ของ TISI ร่วมกับ JIGA จากประเทศญี่ปุ่น

-   บริษัทได้รับบัตรส่งเสริมการลงทุน ดังนี้

  - บริษัท พี.เอม.ฟูด จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตขนมขบเคี้ยว สำหรับส่วนที่ผลิตจากโรงงานที่กบินทร์บุรี
  เป็นเวลา 8 ปี และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี
  ฉบับที่ 1 เริ่มใช้สิทธิตั้งแต่ 1 มิถุนายน 2539 ฉบับที่ 2 เริ่มใช้สิทธิตั้งแต่ 1 ธันวาคม 2541
  โดยมี เงื่อนไข ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และจะต้องมีทุนจดทะเบียนเดิมที่เรียกชำระเต็มมูลค่าหุ้นแล้วไม่น้อยกว่า 20 ล้านบาท
  โดยบริษัทมีทุนจดทะเบียน 140 ล้านบาทและชำระเต็มมูลค่าแล้ว

  - บริษัท พรีเมียร์ ฟีดส์ จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตอาหารกุ้ง เป็นเวลา 5 ปี นับตั้งแต่ปี 2534
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  จะต้องตั้งโรงงานในท้องที่จังหวัดฉะเชิงเทรา
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  ต้องมีทุนจดทะเบียนไม่น้อยกว่า 15 ล้านบาท และจะต้องชำระเต็มมูลค่าก่อนวันเปิดดำเนินการ
  ทั้งนี้ผู้ถือหุ้นต้องมีสัญชาติไทยร้อยเปอร์เซ็นต์

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ส่งเสริมงานด้านการตลาดให้มีศักยภาพในเชิงรุกและสร้างความสัมพันธ์ที่ดีกับคู่ค้าและ
  ผู้บริโภคด้วยสินค้าที่มีคุณภาพและราคายุติธรรม รวมทั้งบริการที่ดี ทำให้ลูกค้าเกิดความประทับใจ
  และให้ความไว้วางใจในสินค้าและบริการต่าง ๆ และผลิตสินค้าโดยคำนึงถึงการรักษาความเป็น
  ผู้นำด้านคุณภาพ สรรหาเทคโนโลยีใหม่ ๆ ในการผลิตเพื่อพัฒนาสินค้า
  ช่วยรักษาสิ่งแวดล้อมและประหยัดพลังงานไม่ให้มีผลกระทบต่อสังคม
  พัฒนาสินค้าให้มีความแตกต่างหลากหลายและครบ วงจร
  ทั้งทางด้านผลิตภัณฑ์และรูปแบบในลักษณะต่าง ๆ กัน

  สำหรับเครื่องใช้ไฟฟ้า บริษัทมุ่งเน้นพัฒนาสินค้าที่เป็น Brand ของบริษัท คือ “มิราจ”
  ได้แก่เครื่องปรับอากาศ ตู้เย็น ตู้แช่ เครื่องซักผ้า เครื่องทำน้ำอุ่น เตาแก๊ส หม้อหุงข้าว เป็นต้น
  ให้มี จุดเด่นทั้งคุณภาพ เทคโนโลยี และรูปแบบที่โดดเด่น เพื่อให้สามารถแข่งขันได้ในตลาดทั้ง
  ในประเทศและต่างประเทศ รวมทั้งจัดหาและเพิ่มสินค้า Brand ต่าง ๆ
  เพื่อให้มีสินค้าหลากหลายประเภทและยี่ห้อสำหรับลูกค้าได้เลือกซื้อตามความต้องาร

-   ลักษณะลูกค้าและกลุ่มลูกค้าเป้าหมาย

  เป็นลูกค้าผู้บริโภคประเภทบุคคลทั่วไป ผู้ประกอบการที่เป็นผู้แทนจำหน่ายทั้งในและต่างประเทศ
  รวมทั้งตัวแทนค้าต่างประเทศ

-   การจำหน่ายและช่องทางการจำหน่าย

  สินค้าอุปโภคบริโภค

  - จำหน่ายโดยผ่านทางร้านค้าบริการสินค้าอุปโภคบริโภค ได้แก่

  * MODERN TRADE เช่น ห้างสรรพสินค้า ซุปเปอร์มาร์เก็ต ร้านสะดวกซื้อ

  * ร้านค้าส่งและร้านค้าปลีกทั่วประเทศ

  - จัดรถบริการออกส่งสินค้าให้แก่ร้านค้าย่อยทั้งในกรุงเทพฯ และต่างจังหวัดในรูปของ

  หน่วยรถเงินสด

  - จำหน่ายโดยผ่าน Outlet ที่จัดไว้ตามศูนย์บริการต่าง ๆ เช่น ห้างเสรีเซ็นเตอร์ เป็นต้น

  - ส่งออกจำหน่ายต่างประเทศ ทั้งในรูปสินค้าสำเร็จรูปและวัตถุดิบ

  เครื่องใช้ไฟฟ้า

  - จัดจำหน่ายผ่านตัวแทนจำหน่าย (DEALER) ที่กระจายอยู่ทั่วประเทศ

  - จำหน่ายโดยผ่านทางร้านค้าบริการสินค้าอุปโภคบริโภค

  * DEPARTMENT STORE เช่น THE MALL, CENTRAL

  * HYPER MARKET เช่น MAKRO

  - บริษัทที่จำหน่ายเฟอร์นิเจอร์ และสุขภัณฑ์

  - ร้านเตาแก๊ส หรือร้านเครื่องเย็น

  - ขายตรงเข้าสู่องค์กรต่างๆ

  - ส่งออก : เน้นการส่งออกสู่ประเทศต่าง ๆ ในเอเชีย และแอฟริกา โดยในปี 2545 มีสัดส่วน

  การส่งออกต่อการขายในประเทศเป็นจำนวน 35:65

  2) สภาพการแข่งขันภายในอุตสาหกรรม

  สภาพการแข่งขันตลาดสินค้าอุปโภคบริโภคมีค่อนข้างสูง ทั้งประเภทของผลิตภัณฑ์ รูปแบบ
  และราคา สินค้าประเภทขนมขบเคี้ยว จำนวนคู่แข่งมีมาก แต่บริษัทเป็นเจ้าตลาดด้านปลาเส้น
  โดยมีส่วนแบ่งตลาดถึงร้อยละ 70 ซึ่งบริษัทค่อนข้างได้เปรียบในด้านการแข่งขัน
  เนื่องจากสินค้าที่บริษัทผลิตเป็นสินค้าที่มีคุณภาพ และบริษัทเป็นผู้ผลิตรายแรกของประเทศไทย
  อีกทั้งยังมีบริษัทที่อยู่ในเครือเดียวกันเป็นโรงงานผลิตวัตถุดิบให้ด้วย
  คู่แข่งรายใหม่มีความยากมากที่จะเข้าสู่ธุรกิจนี้
  เนื่องจากมีการแข่งขันทางด้านการตลาดและคุณภาพของสินค้า รวมทั้งยี่ห้อสินค้าทดแทน ได้แก่
  ขนมขบเคี้ยวทุกประเภท อาทิ มันฝรั่งทอด ถั่วลิสงอบกรอบ ปลาหมึกบด ฯลฯ
  อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย

  สินค้าประเภทซอสมะเขือเทศและซอสพริก “คิงส์คิทเช่น”,
  ผลิตภัณฑ์ปลาทูน่าบรรจุกระป๋องและถุงฟอล์ย, ผลิตภัณฑ์ Pet Food บรรจุกระป๋องและถุงฟอล์ยด์
  มีการแข่งขันสูง มีผู้ผลิตหลายราย อย่างไรก็ตาม
  ทางบริษัทมีฐานลูกค้าที่มีความเชื่อมั่นในคุณภาพของสินค้าและบริการของบริษัท
  ทำให้มีการเติบโตของยอดขายอย่างต่อเนื่อง โดยมุ่งเน้นการส่งออกเป็นส่วนใหญ่
  มีสัดส่วนการส่งออกต่อการขายในประเทศเท่ากับ 90:10

  สินค้าประเภทเนื้อปลาบดแช่แข็ง (ซูริมิ) การผลิตจะเน้นผลิตเพื่อป้อนเป็นวัตถุดิบให้กับ
  โรงงานผลิตสินค้าขนมขบเคี้ยวที่อยู่ในเครือเดียวกัน และผลิตเพื่อการส่งออก คู่แข่งรายใหม่
  มีความยากที่จะเข้าสู่ธุรกิจนี้ได้ เนื่องจากต้องมีเงินลงทุนสูงและต้องมีตลาดที่แน่นอน
  อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย และราคาวัตถุดิบ

  สินค้าอาหารกุ้ง จำนวนคู่แข่งมีประมาณ 9 ราย การผลิตจะเน้นสินค้าที่มีคุณภาพสูง ลูกค้าเป็นกลุ่ม
  Niche Market ตลาดจะเล็ก แต่บริษัทสามารถยึดครองตลาดได้

(ค) การจัดหาผลิตภัณฑ์หรือบริการ

  1) การผลิตขนมขบเคี้ยว มีโรงงานผลิตที่อำเภอกบินทร์บุรี จังหวัดปราจีนบุรี

-   กำลังการผลิต

+------+----------------------------------+--------+--------+--------+
|      | รายการ                           | 2545   | 2544   | 2543   |
+------+----------------------------------+--------+--------+--------+
|      | เต็มกำลังการผลิต (ตัน/ปี)             | 8,     | 8,     | 8,     |
|      |                                  | 015.00 | 015.00 | 015.00 |
+------+----------------------------------+--------+--------+--------+
|      | ปริมาณการผลิต (ตัน/ปี)               | 1,     | 2,     | 2,     |
|      |                                  | 976.57 | 452.30 | 552.30 |
+------+----------------------------------+--------+--------+--------+
|      | อัตราการใช้กำลังการผลิต (%)          | 24.66  | 30.60  | 31.84  |
+------+----------------------------------+--------+--------+--------+
|      | อัตราการเพิ่ม(ลด) ของปริมาณการผลิต    | (      | (3.92) | (7.34) |
|      | (%)                              | 19.40) |        |        |
+------+----------------------------------+--------+--------+--------+

-   วัตถุดิบที่ใช้ในการผลิต เป็นเนื้อปลาร้อยละ 77 ของวัตถุดิบทั้งสิ้น
    ซึ่งซื้อจากผู้ผลิตในประเทศส่วนผสมและเครื่องปรุงรสนำเข้าจากต่างประเทศร้อยละ 9
    และจากในประเทศร้อยละ 13 ราคาวัตถุดิบเปลี่ยนแปลงตามค่าเงินบาท
    และราคาสินค้าในตลาดผู้บริโภค ผู้จัดจำหน่ายวัตถุดิบ (Suppliers) มีประมาณ 10 ราย
    สำหรับวัตถุดิบแต่ละชนิด

-   ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้
    ด้านน้ำเสีย ซึ่งถูกควบคุมโดย กรมโรงงานอุตสาหกรรม กระทรวงอุตสาหกรรม
    ทั้งนี้บริษัทได้ใช้บริการบำบัดน้ำเสียของการนิคมอุตสาหกรรม
    ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

  2) การผลิตปลากระป๋อง, ซอสมะเขือเทศและซอสพริก มีโรงงานผลิต 1 แห่ง ที่อำเภอบางบ่อ

  จังหวัดสมุทรปราการ

-   กำลังการผลิต

  ------------- ----------------------------- ----------- ----------- -----------
                รายการ                        2545        2544        2543

                เต็มกำลังการผลิต (หีบ/ปี)          1,699,600   1,892,480   1,892,480

                ปริมาณการผลิต (หีบ/ปี)            1,154,080   1,227,871   828,405

                อัตราการใช้กำลังการผลิต (%)       67.90       64.88       43.77

                อัตราการเพิ่ม(ลด) ของปริมาณการผลิต (6.01)      48.22       (1.85)
                (%)                                                   
  ------------- ----------------------------- ----------- ----------- -----------

1.  

-   วัตถุดิบที่ใช้ในการผลิต เป็นผลผลิตจากการเกษตรและการประมง อาทิ ปลาทูน่า,
    น้ำมะเขือเทศเข้มข้น, น้ำมันถั่วเหลือง, น้ำตาล, น้ำส้มสายชู, เกลือป่น, พริก, กระเทียม
    และเครื่องเทศ ราคาวัตถุดิบเปลี่ยนแปลงตามภาวะราคาในตลาดผู้บริโภคและฤดูกาลผลิต
    ผู้จัดจำหน่ายวัตถุดิบ (Suppliers) เป็นพ่อค้าคนกลาง ซึ่งมีประมาณ 10 ราย

-   ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิต และวัตถุดิบเหลือใช้
    ด้านน้ำเสีย ซึ่งถูกควบคุมโดยกรมโรงงานอุตสาหกรรม ทั้งนี้
    บริษัทได้มีการก่อสร้างบ่อบำบัดน้ำเสียเพื่อขจัดผลกระทบดังกล่าว
    ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

  3) การผลิตเนื้อปลาบดแช่แข็ง (ซูริมิ) มีโรงงานผลิต 1 แห่ง ที่อำเภอบางพลี
  จังหวัดสมุทรปราการ

-   กำลังการผลิต

  ------------- ----------------------------- ---------- ---------- ----------
                รายการ                        2545       2544       2543

                เต็มกำลังการผลิต (ตัน/ปี)          5,400.00   5,400.00   5,400.00

                ปริมาณการผลิต (ตัน/ปี)            2,907.50   3,020.40   3,482.50

                อัตราการใช้กำลังการผลิต (%)       53.8       55.93      64.49

                อัตราการเพิ่ม(ลด) ของปริมาณการผลิต (3.74)     (13.27)    (12.68)
                (%)                                                 
  ------------- ----------------------------- ---------- ---------- ----------

-   วัตถุดิบที่ใช้ในการผลิต เป็นผลผลิตจากการเกษตรและการประมง
    ราคาวัตถุดิบเปลี่ยนแปลงตามภาวะราคาในตลาดผู้บริโภคและฤดูกาลผลิต ผู้จัดจำหน่ายวัตถุดิบ
    (Suppliers) เป็นพ่อค้าคนกลาง ซึ่งไม่มีความสัมพันธ์กัน

-   ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิต และวัตถุดิบเหลือใช้
    ด้านน้ำเสีย ซึ่งถูกควบคุมโดยกรมโรงงานอุตสาหกรรม กระทรวงอุตสาหกรรม ทั้งนี้
    บริษัทได้มีการก่อสร้างบ่อบำบัดน้ำเสียเพื่อลดผลกระทบดังกล่าว
    ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

  4) การผลิตอาหารกุ้งกุลาดำ มีโรงงานผลิต 1 แห่ง ที่อำเภอบางปะกง จังหวัดฉะเชิงเทรา

-   กำลังการผลิต

+------------+----------------------------+--------+--------+--------+
|            | รายการ                     | 2545   | 2544   | 2543   |
+------------+----------------------------+--------+--------+--------+
|            | เต็มกำลังการผลิต (ตัน/ปี)       | 30,    | 30,    | 30,    |
|            |                            | 000.00 | 000.00 | 000.00 |
+------------+----------------------------+--------+--------+--------+
|            | ปริมาณการผลิต (ตัน/ปี)         | 7,     | 11,    | 14,    |
|            |                            | 212.50 | 702.80 | 521.00 |
+------------+----------------------------+--------+--------+--------+
|            | อัตราการใช้กำลังการผลิต (%)    | 24.04  | 39.01  | 48.40  |
+------------+----------------------------+--------+--------+--------+
|            | อัตราการเพิ่ม(ลด)             | (      | (      | (      |
|            | ของปริมาณการผลิต (%)         | 38.37) | 19.41) | 11.83) |
+------------+----------------------------+--------+--------+--------+

-   วัตถุดิบที่ใช้ในการผลิต ได้แก่ ปลาป่น เปลือกกุ้งอบ กากถั่วเหลือง แป้งสาลี และสารเคมี
    เป็นวัตถุดิบสั่งซื้อในประเทศและต่างประเทศ ในสัดส่วน 40 : 60
    ราคาวัตถุดิบเปลี่ยนแปลงตามฤดูกาลผลิต และถูกกำหนดโดยผู้ผลิตรายใหญ่ ผู้จัดจำหน่ายวัตถุดิบ
    (Suppliers) เป็นพ่อค้าคนกลาง มีประมาณ 25-30 ราย

-   ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้ คือ
    กลิ่นเหม็นและฝุ่น ซึ่งถูกควบคุมโดยกรมโรงงานอุตสาหกรรม กระทรวงอุตสาหกรรม ทั้งนี้
    บริษัทได้จัดหาเครื่องกรองกลิ่นและฝุ่น รวมทั้งบ่อบำบัดน้ำเสียเพื่อขจัดผลกระทบดังกล่าว
    ทำให้ไม่เกิดผลกระทบต่อสิ่งแวดล้อมและไม่มีประวัติการทำผิด

  5) การจัดหาสินค้าเครื่องใช้ไฟฟ้าเพื่อจำหน่าย

  บริษัทว่าจ้างโรงงานในประเทศผลิตสำหรับสินค้าที่บริษัทเป็นเจ้าของผลิตภัณฑ์ คือ “มิราจ”
  นอกจากนี้ยังดำเนินการเป็นตัวแทนจำหน่ายเครื่องใช้ไฟฟ้า “อริสตัน”
  ที่นำเข้าจากต่างประเทศด้วย ซึ่งในด้านการผลิต บริษัทจะไม่ได้รับผลกระทบใด ๆ
  เนื่องจากบริษัทผู้รับจ้างผลิตเป็นบริษัทที่อยู่ในกลุ่มบริษัทพรีเมียร์ด้วยกัน

3.3 สายธุรกิจวัสดุและผลิตภัณฑ์สิ่งแวดล้อม

(ก) ลักษณะของผลิตภัณฑ์และบริการ

ดำเนินธุรกิจผลิต จัดจำหน่าย และบริการ ผลิตภัณฑ์สิ่งแวดล้อมและวัสดุก่อสร้างอาคาร รวมถึงบริการตรวจ วิเคราะห์ และรับรองคุณภาพสินค้า อาหาร น้ำ อากาศ สิ่งแวดล้อมสำหรับธุรกิจ ศูนย์การค้าและโรงงานอุตสาหกรรมต่างๆ โดยมีผลิตภัณฑ์และบริการที่ดำเนินการประกอบด้วย

+----+------------------------------------------+-------------------+---+
|    | ผลิตภัณฑ์/บริการ                             | บริษัท              |   |
+----+------------------------------------------+-------------------+---+
|    | ระบบบำบัดน้ำเสียสำหรับที่พักอาศัยและอาคารขนาดเล็ก | บจ. พรีเมียร์ โพรดักส์ |   |
|    |                                          |                   |   |
|    | ได้แก่ ถังบำบัดน้ำเสีย “ถังแซทส์” “อีโคแท้งค์”      |                   |   |
|    | “ถังไบโอคิท”                               |                   |   |
|    |                                          |                   |   |
|    | “แอโรแม็กซ์” “แอโรโทล” และบ่อดักไขมัน “พีพี”    |                   |   |
+----+------------------------------------------+-------------------+---+
|    | ถังและระบบบำบัดน้ำเสียสำหรับโรงงานอุตสาหกรรม   | บจ. พรีเมียร์ โพรดักส์ |   |
|    |                                          |                   |   |
|    | และโรงแรม                                |                   |   |
+----+------------------------------------------+-------------------+---+
|    | ระบบสำรองน้ำอุปโภคและบริโภค ได้แก่ ถังเก็บน้ำ    | บจ. พรีเมียร์ โพรดักส์ |   |
|    | “พีพี”                                     |                   |   |
+----+------------------------------------------+-------------------+---+
|    | วัส                                       | บจ. พรีเมียร์ โพรดักส์ |   |
|    | ดุก่อสร้าง เช่น หลังคาและผนังเหล็กเคลือบ “ซังโก้”  |                   |   |
|    |                                          |                   |   |
|    | ผนังสำเร็จรูป “ร็อควูด” อ่างอาบน้ำและผลิตภัณฑ์     |                   |   |
|    | Acrylic,                                 |                   |   |
|    |                                          |                   |   |
|    | ซีเมนต์เสริมใยแก้ว, ผนังกันเสียง                |                   |   |
+----+------------------------------------------+-------------------+---+
|    | ผลิตภัณฑ์ส่งเสริมอุตสาหกรรม เช่น เอฟ.อาร์.พี.     | บจ. พรีเมียร์ โพรดักส์ |   |
|    | ไฟเบอร์กลาส,                              |                   |   |
|    |                                          |                   |   |
|    | ถังบรรจุสารเคมี                             |                   |   |
+----+------------------------------------------+-------------------+---+
|    | สีทาบ้านและสีอุตสาหกรรม “เอสเคเค” “แมกซอน”   | บจ. พรีเมียร์ โพรดักส์ |   |
|    |                                          |                   |   |
|    | และ “เอ็มเอ็กซ์”                            |                   |   |
+----+------------------------------------------+-------------------+---+
|    | บริการตรวจ วิเคราะห์ และรับรองคุณภาพสินค้า      | บจ. ไอคิวเอ นอร์เวส |   |
|    | อาหาร น้ำ                                 | แล็บส์              |   |
|    |                                          |                   |   |
|    |  อา                                      |                   |   |
|    | กาศ สิ่งแวดล้อมสำหรับธุรกิจ ศูนย์การค้า และโรงงาน |                   |   |
|    |                                          |                   |   |
|    | อุตสาหกรรม                                |                   |   |
+----+------------------------------------------+-------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

บริษัทเป็นผู้นำในด้านผลิตภัณฑ์สิ่งแวดล้อม มีประสบการณ์ ความชำนาญ และมีความพร้อมด้านเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ได้ตามความต้องการของผู้บริโภค และสามารถให้บริการกับลูกค้าทุกประเภท

การรับรองมาตรฐานอุตสาหกรรม

บริษัทได้รับการรับรองมาตรฐาน ISO 9002 ในด้านการผลิตถังบำบัดน้ำเสียสำเร็จรูป และ มอก.
สำหรับถังน้ำไฟเบอร์กลาส

สำหรับบริการตรวจ วิเคราะห์ และรับรองคุณภาพสินค้า อาหาร น้ำ อากาศ
สิ่งแวดล้อมสำหรับธุรกิจ ศูนย์การค้า และโรงงานอุตสาหกรรม บริษัทได้รับการรับรองตามระบบ
ISO 17025 จาก สมอ.

-   บริษัทได้รับบัตรส่งเสริมการลงทุน ดังนี้

  - บริษัท พรีเมียร์ โพรดักส์ จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตถังบำบัดน้ำเสีย ถังน้ำ
  และผลิตภัณฑ์เหล็กขึ้นรูปที่ใช้ในการก่อสร้างหรือติดตั้ง สำหรับส่วนที่ผลิตจากโรงงานที่กบินทร์บุรี
  เป็นเวลา 8 ปี นับตั้งแต่ปี 2537 และได้รับลดหย่อนภาษีเงินได้นิติบุคคลในอัตราร้อยละ 50
  เป็นเวลาอีก 5 ปี โดยมีเงื่อนไข ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  สถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด และต้องมีทุน
  จดทะเบียนไม่น้อยกว่า 40 ล้านบาท 50 ล้านบาท และ 85 ล้านบาท สำหรับโรงงานที่ 1, 2
  และ 3 ตามลำดับ

  - บริษัท ไอคิวเอ นอร์เวส แล็บส์ จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคล จากกิจการวิจัยและพัฒนาในด้านสิ่งแวดล้อม ผลิตภัณฑ์อาหาร
  ผลิตภัณฑ์เกษตร และอื่น ๆ เป็นเวลา 8 ปี นับตั้งแต่ปี 2539
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  จะต้องตั้งสถานประกอบการในท้องที่กรุงเทพฯ
  สถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด ทั้งนี้ภายในระยะเวลา
  15 ปีนับแต่วันเปิดดำเนินการจะย้ายสถานประกอบการไปตั้งในท้องที่อื่นมิได้
  และต้องมีทุนจดทะเบียนไม่น้อยกว่า 11.92 ล้านบาท
  โดยจะต้องเรียกชำระเต็มมูลค่าหุ้นก่อนวันเปิดดำเนินการ

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

ส่งเสริมงานด้านการตลาดให้มีศักยภาพในเชิงรุก
และสร้างความสัมพันธ์ที่ดีกับคู่ค้าและผู้บริโภคด้วยสินค้าที่มีคุณภาพและราคายุติธรรม รวมทั้งบริการที่ดี
ทำให้ลูกค้าเกิดความประทับใจ และให้ความไว้วางใจใน สินค้าและบริการต่าง ๆ
และผลิตสินค้าโดยคำนึงถึงการรักษาความเป็นผู้นำด้านคุณภาพ สรรหาเทคโนโลยีใหม่ ๆ
ในการผลิตเพื่อพัฒนาสินค้า ช่วยรักษาสิ่งแวดล้อม และประหยัดพลังงาน ไม่ให้มีผลกระทบต่อสังคม

-   ลักษณะลูกค้าและกลุ่มลูกค้าเป้าหมาย

  เป็นผู้บริโภคประเภทบุคคลธรรมดา และผู้ประกอบการที่เป็นผู้แทนจำหน่ายสินค้าภายในประเทศ
  ผู้รับเหมาก่อสร้าง และผู้ประกอบอุตสาหกรรมต่าง ๆ

-   การจำหน่ายและช่องทางการจำหน่าย

  - จัดจำหน่ายโดยตรงแก่ลูกค้าโดยทั่วไป โดยจัดช่องทางการจำหน่ายหลัก ๆ ไว้ดังนี้

  * ขายผ่านตัวแทนจำหน่าย

  * ขายตรงกับผู้รับเหมา

  * ขายตรงกับเจ้าของโครงการ

  * ประมูลงานราชการ

  2) สภาพการแข่งขันภายในอุตสาหกรรม

  สภาพการแข่งขันค่อนข้างสูง ทั้งด้านรูปแบบผลิตภัณฑ์
  ราคาและบริการหลังการขายสินค้าประเภทผลิตภัณฑ์ถังน้ำ จำนวนคู่แข่งมี 6 ราย
  บริษัทมีส่วนแบ่งตลาดร้อยละ 30, สินค้าประเภทผลิตภัณฑ์หลังคาเหล็กเคลือบ จำนวนคู่แข่งมี 7
  ราย บริษัทมีส่วนแบ่งตลาดร้อยละ 10 และสินค้าประเภทสิ่งแวดล้อม (ถังบำบัด) จำนวนคู่แข่งมี
  10 ราย บริษัทมีส่วนแบ่งตลาดร้อยละ 40 สถานภาพ
  ในการแข่งขันของบริษัทในสภาวะเศรษฐกิจปัจจุบัน บริษัทมีความได้เปรียบคู่แข่ง
  เนื่องจากสินค้าของบริษัทเป็นสินค้าที่มีคุณภาพ บริษัทเป็นผู้นำในด้านการผลิต
  มีความพร้อมทางเทคโนโลยีและประสบการณ์ สินค้าทดแทน เช่น ถังน้ำสแตนเลส
  หลังคากระเบื้อง ฯลฯ โอกาสที่คู่แข่งรายใหม่จะเข้าสู่ธุรกิจนี้ค่อนข้างยาก
  เนื่องจากอุตสาหกรรมนี้ต้องอาศัยประสบการณ์ ความเชื่อถือไว้วางใจ
  อำนาจการต่อรองของผู้ซื้อทั่วไป (Domestic) มีมาก เพราะสินค้ามีหลายยี่ห้อ Supply
  มากกว่า Demand ส่วนผู้ซื้อประเภท Industrial มีน้อย
  เนื่องจากคู่แข่งมีน้อยและงานส่วนใหญ่เป็นงานทางภาครัฐ
  ในขณะที่อำนาจต่อรองของผู้ขายมีไม่มาก เนื่องจากวัตถุดิบที่ใช้เป็นสินค้าเฉพาะและผู้ซื้อมีจำกัด

(ค) การจัดหาผลิตภัณฑ์หรือบริการ

  1) การผลิตวัสดุก่อสร้างและถังน้ำไฟเบอร์กลาส มีโรงงานผลิต 1 แห่ง ที่อำเภอกบินทร์บุรี

  จังหวัดปราจีนบุรี

-   กำลังการผลิต

  ------------- ----------------------------- ---------- ---------- ----------
                รายการ                        2545       2544       2543

                เต็มกำลังการผลิต (ตัน/ปี)          8,700.00   8,500.00   7,000.00

                ปริมาณการผลิต (ตัน/ปี)            4,950.00   4,775.00   2,926.00

                อัตราการใช้กำลังการผลิต (%)       56.90      56.18      41.80

                อัตราการเพิ่ม(ลด) ของปริมาณการผลิต 3.66       63.19      (13.84)
                (%)                                                 
  ------------- ----------------------------- ---------- ---------- ----------

-   วัตถุดิบที่ใช้ในการผลิต ได้แก่ ใยแก้ว ซีเมนต์ เรซิน แผ่นเหล็ก แผ่นอะครีลิค ทั้งนี้วัตถุดิบ

  ส่วนใหญ่สั่งซื้อจากบริษัทหรือผู้ผลิตในประเทศ สัดส่วนการสั่งซื้อในประเทศต่อการนำเข้า

  เท่ากับ 5 ต่อ 1 ราคาวัตถุดิบเปลี่ยนแปลงตามค่าเงินบาทและราคาน้ำมันในตลาดโลก

  ผู้จัดจำหน่ายวัตถุดิบ (Suppliers) ในประเทศมีประมาณ 12 ราย สำหรับวัตถุดิบแต่ละชนิด

  และผู้จัดจำหน่ายวัตถุดิบ (Suppliers) ต่างประเทศ ได้แก่ ประเทศญี่ปุ่น สเปน และอังกฤษ

-   ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้

  ด้านน้ำเสีย ซึ่งถูกควบคุมโดย กรมโรงงานอุตสาหกรรม กระทรวงอุตสาหกรรม ทั้งนี้

  บริษัทได้สร้างบ่อบำบัดน้ำเสียเพื่อขจัดผลกระทบดังกล่าว ทำให้ไม่เกิดผลกระทบต่อ

  สิ่งแวดล้อมและไม่มีประวัติการกระทำผิด

3.4 สายธุรกิจเครื่องใช้ไฟฟ้าและผลิตภัณฑ์อิเล็กทรอนิกส์

(ก) ลักษณะของผลิตภัณฑ์และบริการ

ผลิตภัณฑ์ที่ผลิต จำหน่าย และบริการ ประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | รับจ้างผลิตผลิตภัณฑ์เพื่อการถนอมรักษาคุณภาพ   | บมจ. ซันโย ยูนิเวอร์แซล     |
|      |                                     | อีเล็คทริค                 |
|      | อาหาร เครื่องดื่ม เครื่องสำอาง            |                         |
|      | และยารักษาโรค ได้แก่                   |                         |
|      |                                     |                         |
|      | ตู้เย็น ตู้แช่ คอมเพรสเซอร์                |                         |
+------+-------------------------------------+-------------------------+
|      | ร                                   | บมจ. ซันโย ยูนิเวอร์แซล     |
|      | ับจ้างผลิตผลิตภัณฑ์เพื่อใช้เป็นเครื่องอำนวยความ | อีเล็คทริค                 |
|      |                                     |                         |
|      | สะดวกภายในบ้านเรือน ได้แก่ เครื่องซักผ้า    |                         |
|      |                                     |                         |
|      | ตู้ทำน้ำเย็น ตู้ทำน้ำเย็นและน้ำร้อน           |                         |
+------+-------------------------------------+-------------------------+
|      | System Products :                   | บจ. ดาต้าโปร คอมพิวเตอร์   |
|      | จำหน่ายคอมพิวเตอร์ขนาดกลาง             | ซิสเต็มส์                  |
|      |                                     |                         |
|      | และอุปกรณ์คอมพิวเตอร์ ของ “IBM” และ     |                         |
|      | “HP”                                |                         |
|      |                                     |                         |
|      | รวมทั้งระบบ e-Business                |                         |
+------+-------------------------------------+-------------------------+
|      | Enterprise Business Applications :  | บจ. ดาต้าโปร คอมพิวเตอร์   |
|      | จำหน่ายโปรแกรม                       | ซิสเต็มส์                  |
|      |                                     |                         |
|      | สำเร็จรูปสำหรับการดำเนินธุรกิจด้านการขาย   |                         |
|      |                                     |                         |
|      | คลังสินค้า บัญชี บุคคล ได้แก่ JDEdwords และ |                         |
|      |                                     |                         |
|      | T4G เป็นต้น                           |                         |
+------+-------------------------------------+-------------------------+
|      | Enterprise Business Intelligence :  | บจ. ดาต้าโปร คอมพิวเตอร์   |
|      | จำหน่ายโปรแกรม                       | ซิสเต็มส์                  |
|      |                                     |                         |
|      | สำเร็จรูปสำหรับช่วยในการตัดสินใจของผู้บริหาร |                         |
|      |                                     |                         |
|      | ได้แก่ Business Object และ eGain      |                         |
|      | เป็นต้น                               |                         |
+------+-------------------------------------+-------------------------+
|      | Professional Office Products :      | บจ. ดาต้าโปร คอมพิวเตอร์   |
|      | เป็นตัวแทนจำหน่าย                      | ซิสเต็มส์                  |
|      |                                     |                         |
|      | เครื่องฉาย LCD Projector “Sanyo”      |                         |
|      | “Canon” และ                         |                         |
|      |                                     |                         |
|      | เครื่องถ่ายทอดสัญญาณภาพวัตถุ 3 มิติ         |                         |
|      | (Visualizer)                        |                         |
|      |                                     |                         |
|      | “Canon”                             |                         |
+------+-------------------------------------+-------------------------+
|      | Information Technology : ให้บริการด้าน | บจ. ดาต้าโปร คอมพิวเตอร์   |
|      | Hardware,                           | ซิสเต็มส์                  |
|      |                                     |                         |
|      | Software รวมทั้งระบบงานต่างๆ สำหรับกลุ่ม  |                         |
|      |                                     |                         |
|      | บริษัทพรีเมียร์                          |                         |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

บริษัทมีความชำนาญ และมีความพร้อมทั้งเทคโนโลยีในการผลิตและแหล่งวัตถุดิบ สามารถผลิตสินค้าได้หลายชนิด หลายประเภท และสามารถปรับเปลี่ยนรูปแบบได้ตามความต้องการของผู้บริโภค และผลิตภัณฑ์ของบริษัทเป็นผลิตภัณฑ์ที่ใช้ในครัวเรือนที่ครบวงจร 

การรับรองมาตรฐานอุตสาหกรรม

บริษัทได้รับการรับรองมาตรฐานคุณภาพ ISO 9002 สำหรับโรงงานผลิตคอมเพรสเซอร์
และโรงงานผลิตตู้เย็น มาตรฐานผลิตภัณฑ์อุตสาหกรรมเครื่องซักผ้าเฉพาะด้านความปลอดภัย มอก.
1463-2540
นอกจากนี้ยังได้รับการรับรองมาตรฐานสินค้าของประเทศที่มีการส่งผลิตภัณฑ์ออกไปจำหน่าย ได้แก่
มาตรฐาน UL ของสหรัฐอเมริกา, มาตรฐาน JIS ของประเทศญี่ปุ่น, มาตรฐาน AS ของประเทศ
ออสเตรเลีย, มาตรฐาน IEC ซึ่งใช้ได้กับทุกประเทศ, หน่วยงานทดสอบมาตรฐาน PSB
ของประเทศ สิงคโปร์ และ SIRIM ของประเทศมาเลเซีย และในขณะนี้
บริษัทยังได้เตรียมการจัดทำมาตรฐานคุณภาพเพื่อสิ่งแวดล้อม หรือ ISO 14000
และระบบการจัดการ อาชีวอนามัย และความปลอดภัย มอก. 18001 ควบคู่กันไปด้วย

-   บริษัทได้รับบัตรส่งเสริมการลงทุน ดังนี้

  - บริษัท ซันโย ยูนิเวอร์แซล อีเล็คทริค จำกัด (มหาชน)
  ได้รับบัตรส่งเสริมการลงทุนจากกิจการ

  โรงงานที่กบินทร์บุรี ลดหย่อนอากรขาเข้าวัตถุดิบร้อยละ 75 ของอัตราปกติ เป็นเวลา 5 ปี
  โดยจะพิจารณาอนุมัติให้คราวละ 1 ปี ยกเว้นภาษีเงินได้นิติบุคคลเป็นเวลา 8 ปี
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  จะต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  สถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และต้องมีทุนจดทะเบียนไม่น้อยกว่า 110 ล้านบาท และจะต้องคงส่วนล้ำมูลค่าหุ้นไม่น้อยกว่า 335
  ล้านบาท ไว้เป็นส่วนของผู้ถือหุ้นตลอดไป

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  * บริษัทมุ่งเน้นในเรื่อง “คุณภาพของผลิตภัณฑ์”

  * บริษัทไม่ดำเนินการใดที่เป็นการแข่งขันกับลูกค้า

  * บริษัทวางตัวเป็นกลางในการแข่งขันระหว่างลูกค้าของบริษัท

  * บริษัทช่วยลูกค้าในการส่งเสริมการขายให้กับลูกค้า

  * บริษัทจะเพิ่มช่องทางการจำหน่ายไปยังตลาดต่างประเทศ

  * เน้นความเป็นผู้นำด้านคุณภาพและเทคโนโลยี

  * จัดระบบบริการหลังการขายที่ดีสำหรับลูกค้า

-   ลักษณะลูกค้าและกลุ่มลูกค้าเป้าหมาย

  มีทั้งลูกค้าภายในประเทศและต่างประเทศ
  โดยลูกค้าทั้งหมดจะมีเครื่องหมายการค้าเป็นของตนเอง และดำเนินการด้านการตลาดเองทั้งหมด
  โดยบริษัทเน้นการรับจ้างผลิตตามคำสั่งของลูกค้าเป็นหลัก ส่วนธุรกิจคอมพิวเตอร์และอุปกรณ์
  จะจำหน่ายแก่ลูกค้าบริษัทขนาดกลางและขนาดใหญ่ ได้แก่ สถาบันการเงิน บริษัทประกันภัย
  และอุตสาหกรรมต่าง ๆ

-   การจำหน่ายและช่องทางการจำหน่าย

  เนื่องจากบริษัททำหน้าที่เป็นผู้ผลิตแต่เพียงอย่างเดียว
  ดังนั้นในการจำหน่ายจึงเป็นการจำหน่ายโดยตรงให้กับลูกค้าผู้ว่าจ้าง
  โดยบริษัทมีรายได้จากการขายในประเทศ ต่อรายได้จากการส่งออกต่างประเทศในสัดส่วน
  42:58

  สำหรับธุรกิจด้านคอมพิวเตอร์และอุปกรณ์
  จะใช้ทีมงานขายซึ่งมีความชำนาญเฉพาะติดต่อโดยตรงกับลูกค้า

  2) สภาพการแข่งขันภายในอุตสาหกรรม

  อุตสาหกรรมเครื่องใช้ไฟฟ้าภายในประเทศมีการแข่งขันค่อนข้างสูง
  การแข่งขันจะเป็นการแข่งขันในเรื่องรูปแบบผลิตภัณฑ์และราคา
  ปัจจุบันมีผู้ประกอบการหลายรายสามารถแบ่งออกเป็นกลุ่มได้ดังนี้

  - กลุ่มร่วมทุนจากประเทศญี่ปุ่น จำนวน 6 ราย ทำการผลิต ตู้เย็น เครื่องซักผ้า

  - กลุ่มร่วมทุนจากประเทศเกาหลี จำนวน 2 ราย ทำการผลิต ตู้เย็น เครื่องซักผ้า

  - กลุ่มร่วมทุนจากกลุ่มประเทศในยุโรป จำนวน 6 ราย ทำการผลิต เครื่องซักผ้า เตาแก๊ส

  - กลุ่มสินค้านำเข้าจากประเทศจีน เช่น เครื่องซักผ้า เริ่มเข้ามา ตีตลาดมากขึ้น โดยเน้น

  เรื่องราคาเป็นหลัก

  จากการที่อุตสาหกรรมผลิตเครื่องใช้ไฟฟ้าในบ้านนี้เป็นอุตสาหกรรมที่ต้องใช้การลงทุนสูง
  และผู้ผลิตแต่ละรายผลิตผลิตภัณฑ์หลายประเภท ประกอบกับผลิตภัณฑ์เครื่องใช้ไฟฟ้านี้
  เป็นผลิตภัณฑ์ที่ผู้บริโภคทั่วไปให้ความเชื่อถือและสนใจเรื่องยี่ห้อเป็นอย่างมาก
  ผู้ผลิตรายใหม่เข้ามาแข่งขันได้ไม่ง่ายนัก

(ค) การจัดหาผลิตภัณฑ์หรือบริการ

  1) การผลิตผลิตภัณฑ์เครื่องใช้ไฟฟ้า มีโรงงานผลิตรวม 2 แห่ง ตำบลคลองอุดมชลจร
  อำเภอเมือง จังหวัดฉะเชิงเทรา และที่อำเภอกบินทร์บุรี จังหวัดปราจีนบุรี
  โดยผลิตภัณฑ์ที่ดำเนินการผลิตประกอบด้วย คอมเพรสเซอร์ เครื่องซักผ้า เตาแก๊ส ตู้ทำน้ำเย็น
  ตู้แช่ และตู้เย็น

-   วัตถุดิบที่ใช้ในการผลิต
    มีทั้งวัตถุดิบที่สั่งซื้อจากในประเทศและวัตถุดิบที่นำเข้าจากต่างประเทศในสัดส่วน 75:25
    วัตถุดิบที่สั่งซื้อจากต่างประเทศ ได้แก่ Steel Sheet, Plastic Resin, isocyanate,
    CKD Washing Machine, Motor, Thermostat, Capacitor, High Gloss
    Laminated Steel สำหรับวัตถุดิบที่สั่งซื้อในประเทศ ได้แก่ สี ลวดทองแดง
    ชิ้นส่วนเหล็กหล่อ และ เม็ดพลาสติก ทั้งนี้ผู้จัดจำหน่ายในประเทศส่วนมากเป็นคู่ค้ามานาน
    วัตถุดิบจากต่างประเทศส่วนใหญ่เป็นบริษัทร่วมทุนหรือบริษัทในเครือของบริษัทร่วมทุน ดังนั้น
    โอกาสที่จะเกิดปัญหาเรื่องการสั่งซื้อหรือสูญเสียผู้จำหน่ายจึงมีน้อยมาก
    สำหรับการเปลี่ยนแปลงด้านระดับราคาวัตถุดิบ
    จะมีการเปลี่ยนแปลงเนื่องจากอัตราแลกเปลี่ยนเงินตราต่างประเทศ
    และภาวะการซื้อขายในตลาด
    แต่ไม่มีการเปลี่ยนแปลงด้านเทคโนโลยีในส่วนที่เกี่ยวกับวัตถุดิบที่ใช้ในการผลิตของบริษัทฯ
    ในช่วงระยะ 3 ปีที่ผ่านมา

-   ผลกระทบต่อสิ่งแวดล้อม กระบวนการผลิตผลิตภัณฑ์ของบริษัทเป็นการขึ้นรูป
    เคลือบสีและประกอบเท่านั้น
    ไม่มีกระบวนทางเคมีที่ซับซ้อนอันจะเป็นเหตุให้เกิดผลกระทบต่อสิ่งแวดล้อม อย่างไรก็ตาม
    บริษัทได้ติดตั้งอุปกรณ์ระบบบำบัดที่ดีที่สุดที่ใช้ในอุตสาหกรรมผลิตเครื่องใช้ไฟฟ้า
    ทั้งในเรื่องอากาศและน้ำ ส่วนกากตะกอนที่เกิดจากการบำบัดน้ำที่เกิดจากกระบวนการผลิตนั้น
    บริษัทส่งให้ผู้ที่ได้รับอนุญาตจากกรมโรงงานอุตสาหกรรมเป็นผู้นำไปบำบัดตามข้อกำหนดของกรมโรงงานอุตสาหกรรม
    นอกจากนี้
    บริษัทได้ว่าจ้างให้ผู้ที่ได้ขึ้นทะเบียนให้เป็นห้องทดสอบมาตรวจคุณภาพน้ำทิ้งเป็นประจำ

  ปัจจุบัน บริษัทได้รับการรับรองระบบคุณภาพ ISO 9000 บริษัทได้เตรียมการเพื่อขอ
  รับรองมาตรฐานสิ่งแวดล้อม ISO 14000
  และมาตรฐานการจัดการด้านอาชีวอนามัยและความปลอดภัย หรือ มอก. 18000
  และได้ดำเนินการอบรมอย่างต่อเนื่อง พร้อมทั้งวางมาตรฐานการดำเนินงานไว้แล้ว
  คาดว่าจะได้รับการรับรองในอนาคตอันใกล้นี้

  2) การจัดหาผลิตภัณฑ์คอมพิวเตอร์เพื่อจำหน่าย

  เป็นทั้งผู้นำเข้าโดยตรงและเป็นตัวแทนจำหน่ายของสินค้าที่มีสาขาในประเทศไทย ได้แก่ IBM,
  HP โปรแกรมสำเร็จรูป JDEdwards, T4G, Business Object เป็นต้น
  โดยสินค้านำเข้ามีทั้ง จากประเทศญี่ปุ่น, สหรัฐอเมริกา, ฝรั่งเศส และอังกฤษ

  เนื่องจากสินค้าที่บริษัทจัดจำหน่ายมีหลายยี่ห้อ ดังนั้น โอกาสเรื่องผลกระทบจากการสูญเสีย
  ผู้จำหน่ายมีน้อย นอกจากนี้ ยังมีผู้จำหน่ายรายอื่นๆ พยายามติดต่อให้บริษัทเป็นผู้จำหน่ายสินค้าให้